محمد علی جوہر

ہندوستانی مسلمانوں کے عظیم رہنما۔ جوہر تخلص۔ ریاست رام پور میں پیدا ہوئے۔ دو سال کے تھے کہ والد کا انتقال ہو گیا۔ والدہ مذہبی خصوصیات کا مرقع تھیں، اس لیے بچپن ہی سے تعلیمات اسلامی سے گہرا شغف تھا۔ ابتدائی تعلیم رام پور اور بریلی میں پائی۔ اعلٰی تعلیم کے لیے علی گڑھ چلے گئے۔ بی اے کا امتحان اس شاندار کامیابی سے پاس کیا کہ آلہ آباد یونیورسٹی میں اول آئے۔ آئی سی ایس کی تکمیل آکسفورڈ یونیورسٹی میں کی۔ واپسی پر رام پور اور بڑودہ کی ریاستوں میں ملازمت کی ۔

صحافت 
جلد ہی ملازمت سے دل بھر گیا۔ اور کلکتہ جا کر انگریزی اخبار کامریڈ جاری کیا۔ مولانا کی لاجواب انشاء پردازی اور ذہانت طبع کی بدولت نہ صرف ہندوستان بلکہ بیرون ہند بھی کامریڈ بڑے شوق سے پڑھا جاتا جاتا تھا۔

انگریزی زبان پر عبور کے علاوہ مولانا کی اردو دانی بھی مسلم تھی۔ انھوں نے ایک اردو روزنامہ ہمدرد بھی جاری کیا جو بے باکی اور بے خوفی کے ساتھ اظہار خیال کا کامیاب نمونہ تھا۔

جد و جہد آزدی 
جدوجہد آزادی میں سرگرم حصہ لینے کے جرم میں مولانا کی زندگی کا کافی حصہ قید و بند میں بسر ہوا۔ تحریک عدم تعاون کی پاداش میں کئی سال جیل میں رہے۔ 1919ء کی تحریک خلافت کے بانی آپ ہی تھے۔ تحریک ترک موالات میں گاندھی جی کے برابر شریک تھے۔ جامعہ ملیہ اسلامیہ، دہلی آپ ہی کی کوششوں سے قائم ہوئی۔

وفات اور تدفین 

آپ جنوری 1931ء میں گول میز کانفرنس میں شرکت کی غرض سے انگلستان گئے۔ یہاں آپ نے آزادیء وطن کا مطالبہ کرتے ہوئے فرمایا کہ اگر تم انگریز میرے ملک کو آزاد نہ کرو گے تو میں واپس نہیں جاؤں گا اور تمہیں میری قبر بھی یہیں بنانا ہوگی۔ اس کے کچھ عرصہ بعد آپ نے لندن میں انتقال فرمایا۔ تدفین کی غرض سے نعش بیت المقدس لے جائی گئی۔

شاعری 
مولانا کو اردو شعر و ادب سے بھی دلی شغف تھا۔ بے شمار غزلیں اور نظمیں لکھیں جو مجاہدانہ رنگ سے بھرپور ہیں۔ مثلاً:

ان کا یہ شعر بھی کافی مشہور ہے:

حوالہ جات

بیرونی روابط 
 مولانا محمد علی جوہر،حیات و خدمات

1878ء کی پیدائشیں
1931ء کی وفیات
اتر پردیش سے آزادی ہند کے فعالیت پسند
اتر پردیش کے صحافی
اردو مترجمین قرآن
انڈین نیشنل کانگریس کے صدور
برطانوی ہند کے قیدی اور زیر حراست افراد
بیسویں صدی کے بھارتی صحافی
بھارتی اسکولوں و کالجوں کے بانیان
بھارتی مدیر
بھارتی مرد شعرا
بھارتی مرد صحافی
بھارتی مسلم شخصیات
تحریک پاکستان
تحریک پاکستان کے قائدین
جامعہ ملیہ اسلامیہ
خلافت تحریک
رام پور، اتر پردیش کی شخصیات
روہیل کھنڈ
لنکن کالج، اوکسفرڈ کے فضلا
ہندوستانی سیاستدان
ہندوستانی صحافی
جامعہ علی گڑھ کے فضلا
ضلع بجنور کی شخصیات
Short description is different from Wikidata
بیسویں ویں صدی کے ہندوستانی مسلمان